Azeitão gazta

Azeitão gazta (portugesez Queijo de Azeitão) Portugalgo gazta da, Europa mailan jatorri deitura babestua duena.

Bere jatorrizko herriaren izena hartzen du: Azeitão, Serra da Arrábidaren inguruetan. Gaur egun, Palmela, Sesimbra eta Setubal azpibarrutietan ekoizten da, Lisboatik 40 bat kilometro hegoaldera. 

 Elaborazioa 
Ardi esne gordinez egindako gazta da. Landare-gatzagirekin koagulatzen da, karduarekin (Cynara cardunculus, L.) zehazki. Ontzeko epea 60 egunekoa izango da gutxienez. Trapu zuri batean bilduta aurkezten da, eta horrek gaztari itxura landatarra ematen dio.

 Ezaugarriak 
Batez besteko pisua 300 g-koa da, eta 15 cm-ko diametroa duen zilindro-forma du. Azala hori argia eta leuna da, jateko modukoa, pixka bat garratza eta kurruskaria.

Pastak krema-kolorea du, eta begi txiki sakabanatuak, gutxi edo bat ere ez, ditu. Testura mantekosa da. Pikante samarra da gustuaren arabera. Giroko tenperaturan zerbitzatzea komeni da, baserriko ogiarekin. Ruby motako Porto ardoarekin uztartzen da ondo.

 Erreferentziak 

 Kanpo estekak 

Kategoria:Portugalgo gaztak